system
Răspunde în limba română, în stilul Wikipedia, cat mai corect gramatical.
user
Împărtășește-mi câteva lucruri despre Mihai Bravu, Giurgiu.
assistant
Mihai Bravu (în trecut, Dadilov) este o comună în județul Giurgiu, Muntenia, România, formată numai din satul de reședință cu același nume.

Așezare 
Comuna se află în centrul județului, pe malul drept al Neajlovului. Este străbătută de șoseaua județeană DJ603, care o leagă spre est de Comana și spre vest de Călugăreni (unde se intersectează cu DN5), Stoenești, Schitu (unde se intersectează cu DN5B) și Ghimpați (unde se termină în DN6). La Mihai Bravu, din acest drum se ramifică șoseaua județeană DJ413, care duce spre sud la Băneasa (unde se termină în DN41).

Demografie 

Conform recensământului efectuat în 2021, populația comunei Mihai Bravu se ridică la 2.335 de locuitori, în scădere față de recensământul anterior din 2011, când fuseseră înregistrați 2.586 de locuitori. Majoritatea locuitorilor sunt români (91,09%), iar pentru 8,65% nu se cunoaște apartenența etnică. Din punct de vedere confesional, majoritatea locuitorilor sunt ortodocși (89,98%), iar pentru 8,87% nu se cunoaște apartenența confesională.

Politică și administrație 
Comuna Mihai Bravu este administrată de un primar și un consiliu local compus din 11 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Istorie 
La sfârșitul secolului al XIX-lea, comuna purta denumirea de Dadilov, făcea parte din plasa Câlniștei a județului Vlașca și era formată doar din satul ei de reședință, cu 1320 de locuitori. În comună funcționau o biserică și o școală mixtă cu 48 de elevi (dintre care 8 fete). Anuarul Socec din 1925 o consemnează cu numele actual de Mihai Bravu, în plasa Călugăreni a aceluiași județ, având 2241 de locuitori în satele Buturugari și Mihai Bravu. Satul Buturugari a fost trecut în 1931 la comuna Uzunu.

În 1950, comuna a fost transferată raionului Giurgiu din regiunea București. În 1968, a trecut la județul Ilfov. În 1981, o reorganizare administrativă regională a dus la transferarea comunei la județul Giurgiu.

Monumente istorice 
Două obiective din comuna Mihai Bravu sunt incluse în lista monumentelor istorice din județul Giurgiu ca monumente de interes local. Unul dintre ele este sit arheologic, așezarea din perioada Latène aflată „la Olăreasa” (sau „la Poduri”), la nord-est de satul Mihai Bravu, pe malul bălții Neajlovului. Celălalt este clasificat ca monument de arhitectură biserica „Cuvioasa Paraschiva” (1884).

Note 

Mihai Bravu
Mihai Bravu